vznesené Pripomienky v rámci medzirezortného pripomienkového konania

Návrh zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony 

Počet vznesených pripomienok, z toho zásadných	1  / 0 	

Subjekt	Pripomienka	Typ	
SLASPO 	K čl.I 10. bod  
Navrhujeme nové znenie 10.bodu 
"10. V § 200 odsek 5 znie: 

„(5) Voľby členov dozornej rady volených zamestnancami spoločnosti (ďalej len „voľby“) alebo hlasovanie zamestnancov spoločnosti o odvolaní členov dozornej rady volených zamestnancami spoločnosti (ďalej len „hlasovanie o odvolaní“) organizuje predstavenstvo v spolupráci s odborovou organizáciou tak, aby sa volieb alebo hlasovania o odvolaní mohol zúčastniť čo najvyšší počet zamestnancov podľa odseku 1 druhej vety oprávnených voliť a odvolať členov dozornej rady (ďalej len "oprávnení voliči") alebo ich zástupcov. Ak v spoločnosti nie je zriadená odborová organizácia, organizuje voľby alebo hlasovanie o odvolaní predstavenstvo v spolupráci s oprávnenými voličmi alebo ich zástupcami. Návrh kandidátov na členov dozornej rady volených zamestnancami spoločnosti alebo návrh na odvolanie členov dozornej rady volených zamestnancami spoločnosti je oprávnená podať predstavenstvu odborová organizácia alebo spoločne aspoň 10% oprávnených voličov. Ak predstavenstvo nezorganizuje voľby alebo hlasovanie o odvolaní do 60 dní odo dňa, kedy nastane skutočnosť zakladajúca povinnosť zvoliť členov dozornej rady volených zamestnancami spoločnosti alebo kedy bude predstavenstvu doručený návrh na odvolanie členov dozornej rady volených zamestnancami spoločnosti, sú odborová organizácia alebo zástupcovia oprávnených voličov oprávnení zorganizovať voľby alebo hlasovanie o odvolaní sami. Na platnosť volieb alebo hlasovania o odvolaní členov dozornej rady volených zamestnancami spoločnosti sa vyžaduje, aby voľby alebo hlasovanie o odvolaní boli tajné a aby sa ich zúčastnila aspoň polovica oprávnených voličov alebo ich zástupcovia disponujúci aspoň polovicou hlasov oprávnených voličov. Členmi dozornej rady volenými zamestnancami spoločnosti sa stávajú kandidáti, ktorí vo voľbách získali najväčší počet hlasov prítomných oprávnených voličov alebo ich zástupcov v poradí, ak volebný poriadok neustanovuje inak. Pri voľbe zástupcov oprávnených voličov sa postupuje obdobne. Zástupcovia oprávnených voličov volia členov dozornej rady tak, že určia počet hlasov z celkového počtu svojich hlasov, ktorými hlasujú za jednotlivých kandidátov, pričom môžu hlasovať najviac za taký počet kandidátov, koľko členov dozornej rady má byť zvolených zamestnancami spoločnosti. Členovia dozornej rady volení zamestnancami sú odvolaní, ak ich odvolanie schvália prítomní oprávnení voliči alebo zúčastnení zástupcovia oprávnených voličov nadpolovičnou väčšinou hlasov.".". 

Odôvodnenie: 

Z dôvodu neurčitosti a nejednoznačnosti navrhujeme oproti pôvodne pripravenému zneniu § 200 ods. 5 ObchZ viaceré zmeny. Nakoľko by mal tento odsek zrejme upravovať aj problematiku odvolania členov dozornej rady volených zamestnancami, do celého textu tohto odseku navrhujeme vložiť niekoľko slovných spojení, ktoré sa týkajú práve odvolania - v prvej vete: „...alebo hlasovanie zamestnancov spoločnosti o odvolaní členov dozornej rady volených zamestnancami spoločnosti (ďalej len „hlasovanie o odvolaní“)...“, „...alebo hlasovania o odvolaní...“, „...a odvolať...“, v druhej vete: „...alebo hlasovanie o odvolaní...“, doplnená posledná veta: „Členovia dozornej rady volení zamestnancami sú odvolaní, ak ich odvolanie schváli nadpolovičná väčšina oprávnených voličov alebo ich zástupcov zúčastnených na hlasovaní o odvolaní.“ 
Taktiež navrhujeme doplniť legislatívnu skratku do prvej vety: „(ďalej len „voľby“)“ a následne využiť v ďalšom texte tohto odseku. Legislatívnu skratku „oprávnený volič“ navrhujeme zmeniť na tvar „oprávnení voliči“, nakoľko v celom texte sa používa množné číslo a zákonodarca aj v iných ustanoveniach Obchodného zákonníka vytvára legislatívne skratky v množnom čísle (napr. §3a – (ďalej len „obchodné dokumenty“)). 
Z pôvodného znenia tretej vety nebolo zrejmé, či sa malo jednať o návrh kandidátov na členov dozornej rady alebo o návrh na vyhlásenie volieb. Podľa súčasného platného znenia tohto odseku by sa zrejme malo jednať o návrh kandidátov a preto navrhujeme upraviť tretiu vetu tohto odseku. 
Štvrtú vetu navrhujeme zmeniť z dôvodu, že návrhy kandidátov sa podávajú až po vyhlásení volieb a teda až po začatí „organizovania“ volieb - máme za to, že lehota by mala plynúť od dňa, kedy sa uvoľní funkcia člena dozornej rady (resp. kedy sa má obsadiť po prvý krát). V šiestej vete navrhujeme z dôvodu jednoznačnosti doplniť slovné spojenie „...volenými zamestnancami spoločnosti...“. 
Deviatu vetu navrhujeme z dôvodu logickej nadväznosti posunúť vyššie (ako siedmu vetu), pričom k nej, ako aj k v odseku skôr spomenutému termínu „zástupcovia“ máme výhrady ohľadom ich nejasnosti – nie je nám zrejmé, či sa pod pojmom „zástupcovia“ majú na mysli „zástupcovia zamestnancov“ v zmysle Zákonníka práce (odborová organizácia, zamestnanecký dôverník atď.) alebo iní zástupcovia, napr. tzv. volitelia, ktorých si v súvislosti s voľbami do dozornej rady najskôr zamestnanci zvolia a títo zástupcovia/volitelia potom zvolia členov dozornej rady volených zamestnancami a taktiež nám nie zrejmé, ako pri voľbách týchto zástupcov chápať termín „obdobne“, t. j. či voľby zástupcov majú reálne prebiehať obdobne ako voľby členov DR. Z tohto dôvodu navrhujeme ešte ďalšiu prípadnú úpravu tohto odseku a to v závislosti od skutočnosti, ako by mal inštitút „zástupcov“ podľa predstavy predkladateľa návrhu novely ObchZ fungovať. 
 	O 	

Vysvetlivky  k použitým skratkám v tabuľke:	
O – obyčajná	
Z – zásadná